**ДОКЛАД**

**за извършена комплексна планова проверка**

**на ”Арон райс“ ООД, гр. Съединение, общ. Съединение**

 На основание План за контролната дейност за 2016 г. на РИОСВ – Пловдив, утвърден от Министъра на околната среда и водите и Заповед №РД-156/12.07.1016 г. на Директора на РИОСВ-Пловдив е извършена комплексна планова проверка на 20.07.2016 г. на „Арон райс“ ООД гр. Съединение, общ. Съединение, област Пловдив

**Цел на проверката:**

 Основна цел на проверката е установяване на нивото и степента на съответствие на дейността в обекта с изискванията, заложени в Закона за опазване на околната среда, Закона за водите и специализираните закони и подзаконовите нормативни актове към тях.

**II. Проверени инсталации:**

 Основната дейност на „Арон райс“ ООД гр. Съединение, общ. Съединение, област Пловдив е свързана с приемане, сушене, съхранение и преработка на ориз**.**

**Извършен е обход на помещението за приемане на оризова арпа, помещението за сушене на оризовата арпа, извършен е оглед на силозите за съхранение и е обходена фабриката за производство на ориз.**

**III. Констатации от проверката по компоненти и фактори:**

1. **По компонент „Въздух“**

**Организирани източници на емисии на вредни вещества, изпускани в атмосферния въздух са:**

* **Коминно тяло, към аспирационен канал за отделяне на леки примеси;**
* **Коминно тяло, към котелна пещ на твърдо гориво (оризова люспа);**
* **Три броя въздуховоди от аспирационна уредба, към фабриката за производство на ориз.**

**Всички изпускащи устройства са снабдени с пречиствателни съоръжения – циклони и ръкавни филтри.**

**Дружеството е представило пред РИОСВ – Пловдив План за собствен мониторинг на емисиите на вредни вещества, изпускани в атмосферния въздух от неподвижни източници, който е утвърден от Директора на РИОСВ – Пловдив с писмо с изх. № ЕП-222/18.04.2016 г.**

**В момента на проверката се представиха протоколи от проведени собствени периодични измервания (СПИ) на вредностите, изпускани в атмосферния въздух от неподвижни източници, издадени на 20.07.2016 г. от лаборатория „ХЕСПА”, на изпускащи устройства К3, К4 и К5 (изпускащи устройства на аспирационни уредби, към фабриката за преработка на ориз).**

**На изпускащо устройство към аспирационен канал за отделяне на леки примеси и на изпускащо устройство към котелна пещ, от 2013 г. към момента на проверката не са извършени СПИ.**

1. **По компонент „Води”**

**От производствения процес не се сформират и заустват отпадъчни води. За пречистване на битово - фекалните води, които от представена по време на проверката справка са около 20 m3 средно на месец, са изградени и работят 2 броя модулни пречиствателни съоръжения тип „Picobell”. Пречистените води се заустват в общински отводнителен канал, за което фирмата има съгласие от Община Съединение с писмо с изх. № 64-03-753/19.10.2010 г.**

**Отпадъчната вода средно на ден е под 10 m3.**

**Обектът е извън регулация на населеното място и не подлежи на разрешителен режим, съгласно чл. 46, ал. 4 от Закона за водите (ДВ, бр. 67/99г. и посл. изм. и доп.).**

**IV. Предписания, срокове за изпълнение, отговорници**

 За отстраняване на констатираните несъответствия с нормативната база по околна среда е дадено следното предписание:

1. Резултатите от извършените СПИ да се представят пред РИОСВ – Пловдив в Доклад по чл. 39, ал. 2 от Наредба **№ 6/1999г. (ДВ, бр. 31 от 1999 г. и посл. изм. и доп.), в срок до 20.08.2016 г. и отговорен за изпълнение на даденото предписание Управителя на** „Арон райс“ ООД.
2. Да се извършат СПИ на емисиите на вредни вещества, изпускани в атмосферния въздух от неподвижни източници с **№** К1 и **№** К2, съгласно План за собствен мониторинг на „Арон райс“ ООД, като резултатите се представят в Доклад по чл. 39, ал. 2 от Наредба **№ 6/1999г. (ДВ, бр. 31 от 1999 г. и посл. изм. и доп.), в срок до 30.113.2016 г. и отговорен за изпълнение на даденото предписание Управителя на** „Арон райс“ ООД.

**V. Съответствие, последващ контрол**

Във връзка с дадените предписания се предвижда да се извърши последващ контрол по отношение изпълнението им.

От страна на дружеството при проверката присъства Иво Георгиев Медарски – мениджър производство

**Директор на РИОСВ-Пловдив**

 **доц. д-р Стефан Шилев**